Aalborg Kommune har indgået en aftale med Google om at fotografere Østre Anlæg, Sohngårdsholmsparken, Kildeparken, Skanseparken og Mølleparken, så parkerne fremover vil indgå i Google Street View. På den måde kan man se parkerne på Google Street View i lighed med på gader og veje. Fotograferingen kommer til at foregå inden for de næste par uger og bliver foretaget på en tre-hjulet cykel, som kan køre næsten overalt, og derfor har mulighed for at komme på steder, hvor en bil ikke kan køre. Google Street View var sidste sommer rundt i Danmark og filmede store dele af vejnettet, så man i dag kan finde sit hus, arbejdsplads eller skole på internettet. Tjenesten dækker meget store dele af verden, og nogle store byer er endda bygget op i 3D. I juni besøgte Google også Fårup Sommerland med sin foto-cykel.

Opsummering:
Parkerne i Aalborg skal fotograferes af Google, så de fremover kan ses på Google Street View.